10. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ. Α/Φ34/22528 της 21/29 Μαΐου  1975 (ΦΕΚ Β΄ 561) Περί συστάσεως κοινού Κλάδου Β1 Διοικητικού – Λογιστικού παρά τη Εθνική Λυρική Σκηνή και τω Εθνικώ Θεάτρω (Ν.Π.Δ.Δ.). Έχοντες υπ’ όψιν: 1.Τας διατάξεις των άρθρων 21 και 24 του Ν.Δ. 751/1970 «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος». 2.Το Β.Δ. 139/1961 «περί Οργανισμού εσωτερικής λειτουργίας της Εθνικής Λυρικής Σκηνής». 3.Το Ν.Δ. 80/1946 «περί του Εθνικού Θεάτρου», ως και την υπ’ αριθ. 77293/21.7.1961 απόφασιν του Υπουργείου Παιδείας (ΦΕΚ 265/Β/4.8.1961), «περί διαρθρώσεως τακτικών θέσεων υπαλλήλων Εθνικού Θεάτρου». 4.Το Β.Δ. 242/1972 «περί κυρώσεως κανονισμού οργανώσεως και λειτουργίας του Οργανισμού Κρατικών Θεάτρων Ελλάδος (Ο.Κ.Θ.Ε.)». 5.Το Ν.Δ. 48/1974 «περί διαλύσεως του Ο.Κ.Θ.Ε. και επανασυστάσεως των συγχωνευθέντων εις αυτόν Ν.Π.Δ.Δ.». 6.Τα άρθρα 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 7.Τα ανακύπτοντα θέματα εκ της θέσεως, εκ νέου εν ισχύϊ της διεπούσης την Εθνικήν Λυρικήν Σκηνήν και Εθνικόν Θέατρον νομοθεσίας, και 8.Το υπ’ αριθ. ΔΛ 8/9-1/20/3543/14.4.1975 έγγραφον της Γ.Δ.Δ.Δ., αποφασίζομεν: Σελ. 1014(α) Τεύχος 594 –Σελ. 108 Άρθρον 1 Σύστασις Κλάδου. Οι Κλάδοι: α)Β1 Διοικητικός – Λογιστικός και Β2 Δακτυλογράφων της Εθνικής Λυρικής Σκηνής και β)Β1 Διοικητικός, Β2 Λογιστικός και Β3 Δακτυλογράφων του Εθνικού Θεάτρου, ενοποιούνται βάσει των διατάξεων της παρ. 1 του άρθρου 21 του Ν.Δ. 751/1970, εις τον δια της παρούσης συνιστώμενον κλάδον Β1 Διοικητικόν – Λογιστικόν, δι’ έκαστον των ως άνω Ν.Π.Δ.Δ. Άρθρον 2. Διάρθρωσις θέσεων. Αι θέσεις των καταργουμένων κατά το άρθρον 1 Κλάδων, ανερχόμεναι εις δέκα έξ (16) δια την Εθνικήν Λυρικήν Σκηνήν και τριάκοντα επτά (37) δια το Εθνικόν Θέατρον κατανέμονται κατά βαθμούς εις τον συνιστώμενον κοινόν κλάδον Β1 Διοικητικόν – Λογιστικόν δι’ έκαστον τούτων και διαρθρούνται ως ακολούθως: Κλάδος Β1 Διοικητικός – Λογιστικός Εθνική Λυρική Σκηνή: Μία (1) θέσις επί βαθμώ 4ω. Μία (1) θέσις επι βαθμώ 5ω. Δεκατέσσαρες (14) θέσεις επί βαθμοίς 10ω-6ω. Εθνικόν Θέατρον: Μια (1) Θέσις επί βαθμώ 4ω. Δύο (2) θέσεις επί βαθμοίς 5ω. Τριάκοντα τέσσαρες (34) θέσεις επί βαθμοίς 10ω6ω. Τυχόν υπηρετούντες παρά τω Εθνικώ Θεάτρω υπάλληλοι από του 5ου βαθμού και άνω, οίτινες κατά την δημοσίευσιν της παρούσης κατέχουν θέσεις πέραν των κατά τα ανωτέρω διαβαθμισθεισών του Κλάδου Β1 Διοικητικού – Λογιστικού, εξελίσσονται κατά τα προϊσχυούσας διατάξεις, μέχρι τη καθ’ οιονδήποτε τρόπον αποχωρήσεώς των εκ της υπηρεσίας. Άρθρον 3. Προσόντα Διορισμού. Δια τον διορισμόν εις τον εισαγωγικόν βαθμόν (10) των κατά το προηγούμενον άρθρον θέσεων ορίζεται ως προσόν απολυτήριον εξαταξίου Γυμνασίου ή άλλης ισοτίμου μέσης Σχολής γενικής εκπαιδεύσεως. Οι διοριζόμενοι εις τας θέσεις του ως άνω Κλάδου υποχρεούνται όπως εντός εξαμήνου από του διορισμού των υποστούν δοκιμασίαν ενώπιον Επιτροπής, συγκροτουμένης κατά τας διατάξεις του άρθρου 10 του νόμου 22/1975, προς εξακρίβωσιν ικανοποιητικής γνώσεως γραφομηχανής. Οι αποτυγχάνοντες απολύονται της υπηρεσίας. Η παρούσα δημοσιευθήτω δια της Εφημερίδος της Κυβερνήσεως. 31.Ν.ε.10 Εθνική Λυρική Σκηνή 